Amb la finalitat de facilitar espais formatius per a famílies en els centres educatius, us presentem la proposta formativa següent sobre com promoure a casa l'acompanyament escolar dels fills.
Se suggereix coordinar els continguts d'aquesta formació amb el tutor o responsable de l'acció tutorial per treballar plegats la planificació dels treballs, la gestió dels horaris i els hàbits d'estudi.
Aquesta formació està dissenyada per desenvolupar-la al llarg de dues sessions d'una hora i 30 minuts, aproximadament.
Durant aquesta sessió es faran tres activitats.
Escollir, entre les opcions A o B, la que es consideri més adequada segons les característiques i el perfil dels assistents.
Valoració de la sessió i recursos.
Sensibilitzar les famílies sobre la importància de l'acompanyament escolar a casa.
Compartir experiències i reflexions que s'han de tenir en compte en les actuacions a casa.
Valorar, al final de la sessió, les idees noves que s'han presentat i la possible aplicació en la vida diària.
Lectura de l'article Com podem ajudar els nostres fills a fer els deures? del web familiaforum.net, on es donen orientacions als pares i mares sobre com ajudar els fills amb els deures escolars, partint de la idea que és una bona oportunitat perquè els pares participin en els processos d'aprenentatge dels fills.
Després de llegir l'article individualment, el dinamitzador pot iniciar un debat formulant les preguntes següents:
Escoltar l'àudio del programa emès a Catalunya Ràdio Com ajudar els fills en els estudis (10 minuts), on el professor Ramon Casals de l'Institut Leonardo da Vinci de Sant Cugat exposa els aspectes més importants a tenir en compte per fer un bon seguiment escolar dels fills a casa.
Després d'escoltar l'àudio, la persona que dinamitza la sessió pot iniciar el debat formulant les preguntes següents:
El dinamitzador explicarà l' enquesta d'autoconeixement per a pares i mares, aclarint que consta de tres parts, de les quals, en aquesta sessió, només caldrà respondre a la primera (L'acompanyament a casa).
Aquesta activitat es pot realitzar de dues maneres:
A continuació, cada família es posarà en el lloc del seu fill i omplirà l'enquesta autocorrectiva Comprova si ets un bon estudiant.
A casa, la donaran als fills perquè la contestin i en la sessió següent es comentaran les diferències entre les respostes que han donat els fills i les que han marcat els pares.
Aquesta activitat té com a objectiu saber el grau de coneixement que les famílies tenen dels seus fills.
Full de valoració individual i proposta d'aplicació de la sessió. ( Fitxa Full de reflexió de la sessió )
En aquesta activitat els assistents hauran de concretar quines han estat les idees que els han semblat més interessants durant la sessió.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat Seguiment i acompanyament escolar a casa, segons la seva consideració personal i en funció del desenvolupament de la sessió, i els lliurarà els assistents perquè aprofundeixin sobre el tema a casa.
Durant aquesta sessió es faran 3 activitats.
Veure el vídeo Com ajudar els fills a estudiar (i fer la feina del col·le!), des del començament fins al minut 14 del Programa TV-Vilassar, en què el professor Juanjo Fernández explica les claus perquè les famílies puguin ajudar els seus fills en els estudis.
Veure el vídeo Com podem fer l'acompanyament escolar a casa?, on la psicòloga Maria Jesús Comellas dóna una sèrie d'orientacions que han de tenir en compte pares i mares, per fer un acompanyament escolar a casa adequat.
Es repartirà a cada grup la primera part d'una de les converses que es troben a l'apartat Seguiment i acompanyament escolar a casa.
En les converses, un pare o una mare planteja un problema amb el seu fill sobre un tema.
Per finalitzar l'activitat, es passarà un full amb les orientacions sobre l'acompanyament escolar a casa.
Full de valoració individual i proposta d'aplicació de la sessió. ( Fitxa Activitat grups ) En aquesta activitat, els assistents hauran de concretar quines han estat les idees que els han semblat més interessants durant la sessió.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines, de l'apartat Seguiment i acompanyament escolar a casa, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.